**ΑΓΧΟΣ-ΑΝΕΜΕΛΙΑ**

ΧΑΡΑΚΤΗΡΑΣ-ΑΛΙΚΗ-λευκό

ΜΕΝΤΟΡΑΣ-ΞΩΤΙΚΟ ΜΑΓΕΙΡΑΣ-λευκό

ΧΡΩΜΑΤΑ-άγχος-μαύρο, ανεμελιά-γαλάζιο

ΚΙΝΑΙΣΘΗΤΙΚΑ-μη λεκτικά-εμφανίζεται ο χαρακτήρας, ξύνει το κεφάλι, στραβώνει στόμα, τα μάτια παίζουν, ενώνει γόνατα κατά τη αφήγηση

ΑΦΗΓΗΣΗ-ΕΙΣΑΓΩΓΉ

**Αφηγητής:** Η Αλίκη ζούσε σε ένα ορεινό χωριό, ήταν πολύ καλό κορίτσι, αλλά έβρισκε πάντα ένα λόγο για να ανησυχεί (μουσική άγχους).

Η Αλίκη καθόταν κάτω από ένα δέντρο και σκεφτόταν το σχέδιο που είχαν ετοιμάσει οι γονείς της για την επόμενη μέρα. Πολλά πράγματα όμως την ανησυχούσαν και δεν την άφηνα να απολαύσει το θαυμάσιο αυτό σχέδιο (μουσική άγχους).

ΠΡΟΖΑ α’ μέρος

**Μέντορας:** Γιατί είσαι ανήσυχη;

**Αλίκη:** Να αύριο θα πάω στη θάλασσα για πρώτη φορά

**Μέντορας:** Αυτό που σε βασανίζει εμείς στον τόπο μου το λέμε ΑΓΧΟΣ (μουσική άγχους). Προτού φύγω θα σου δανείσω τα ανθρωπάκια μου, το άγχος (μουσική άγχους) και την ανεμελιά (μουσική ανεμελιας). Θα σε βοηθήσουν να μην ανησυχείς τόσο πολύ.

**Αλίκη:** Κι εσύ γιατί φεύγεις;

**Μέντορας:** Ανησυχώ γιατί έχω αφήσει το φαγητό στη φωτιά (μουσική άγχους)

**Έρχονται στη σκηνή το άγχος και η ανεμελιά**

**Αλίκη:** (προς τα ανθρωπάκια) Εσείς τι λέτε; Τι ρούχα να φορέσω; Τι να πάρω για φαγητό; Θα μ’ αρέσει η θάλασσα; Η αλήθεια είναι πως δε νιώθω και τόσο καλά.

**Ανεμελιά:** Αρκεί να πάρεις το μαγιό σου (μουσική ανεμελιάς)

**Άγχος:** Α πα πα να πάρεις κάτι δροσερό, κάτι πιο χοντρό, κάτι για τη βροχή, σπάνια χιονίζει, αλλά καλού κακού πάρε τα γάντια, πιάνουν λίγο χώρο, κι ένα σκούφο, να πάρεις ένα ζευγάρι από το καθένα μήπως βραχείς, έτσι θα έχεις αλλαξιές για όλα (μουσική άγχους)

ΑΦΗΓΗΣΗ β’ μέρος

**Αφηγητής:** Η Αλίκη έδειχνε ακόμα πιο ανήσυχη. Ανησυχούσε ολοένα και περισσότερο. Η αλήθεια είναι πως ένιωθε ότι αυτά τα δυο πλασματάκια δεν τη βοηθούσαν καθόλου. Ήταν σίγουρη πως λαχταρούσε να πάει στη θάλασσα.

ΠΡΟΖΑ-ΚΑΘΑΡΣΗ

**Έρχεται ο Μέντορας**

**Μέντορας:** Αλίκη αν θες να μιλήσω στους γονείς σου και να τους πείσω να μην πάτε αύριο στη θάλασσα.

**Άγχος:** Περίμενε να πας του χρόνου που θα είσαι μεγαλύτερη, άκουσέ με καλύτερα να μην πας φέτος στη θάλασσα (μουσική άγχους)

**Ανεμελιά:** Άντε καλέ υπερβολές (μουσική ανεμελιάς)

**Αλίκη:** Τι λες καλέ; (προς το κοινό) Αυτό που θέλω περισσότερο στον κόσμο είναι να πάω στη θάλασσα. Θα κοιτάξω να μην ανησυχώ για τίποτε και να το απολαύσω (μουσική ανεμελιάς)

ΚΛΕΙΣΙΜΟ ΜΕ ΤΑΔΥΟ ΣΥΝΑΙΣΘΗΜΑΤΑ

**Άγχος:** Μπρος σε κάθε απόφαση σε τρώει το καταραμένο άγχος, Τι να κάνω αναρωτιέσαι κι η καρδιά λιγοψυχά (μουσική άγχους)

**Ανεμελιά:** Μα σαν την ανεμελιά ξυπνήσεις, την ανησυχία το άγχος θα ΝΙΚΗΣΕΙΣ (μουσική ανεμελιάς)

Αυτή τη βδομάδα θα ασχοληθούμε με το ζεύγος των συναισθημάτων ΑΓΧΟΣ-ΑΝΕΜΕΛΙΑ. Μπορείτε είτε να το διαβάσετε με τα παιδιά σας, είτε να το αναπαραστήσετε ως ένα μικρό θεατρικό δρώμενο. Η εργασία που σας ανατίθεται αυτή τη βδομάδα είναι να βρείτε δυο τραγούδια ή δυο μελωδίες που η καθεμία αντίστοιχα εκφράζει μέσα από τη μουσική το ΑΓΧΟΣ και την ΑΝΕΜΕΛΙΑ. Επίσης θα ήθελα να εμπνευστείτε από τα δυο αυτά αντιθετικά συναισθήματα και να δημιουργήσετε μια ζωγραφιά που αποτυπώνει το ΑΓΧΟΣ και μια ζωγραφιά που αποτυπώνει την ΑΝΕΜΕΛΙΑ ή μια κοινή που εκφράζει την αντίθεση μεταξύ των συναισθημάτων αυτών.

**Δρ Σεβαστή Α. Αποστόλου**